CELEX: 62009CA0205
Language: sl
Date: 2010-10-21 00:00:00
Title: Zadeva C-205/09: Sodba Sodišča (drugi senat) z dne 21. oktobra 2010 (predlog za sprejetje predhodne odločbe Szombathelyi Városi Bíróság – Republika Madžarska) – v kazenskem postopku proti Emilu Eredicsu, Márii Vassné Sápi (Policijsko in pravosodno sodelovanje v kazenskih zadevah — Okvirni sklep 2001/220/PNZ — Položaj žrtev v kazenskem postopku — Pojem žrtev — Pravna oseba — Poravnavanje v kazenskem postopku — Podrobna pravila za uporabo)

18.12.2010   
            
            
               SL
            
            
               Uradni list Evropske unije
            
            
               C 346/14
            
         Sodba Sodišča (drugi senat) z dne 21. oktobra 2010 (predlog za sprejetje predhodne odločbe Szombathelyi Városi Bíróság – Republika Madžarska) – v kazenskem postopku proti Emilu Eredicsu, Márii Vassné Sápi
   (Zadeva C-205/09) (1)
   
   (Policijsko in pravosodno sodelovanje v kazenskih zadevah - Okvirni sklep 2001/220/PNZ - Položaj žrtev v kazenskem postopku - Pojem „žrtev“ - Pravna oseba - Poravnavanje v kazenskem postopku - Podrobna pravila za uporabo)
   2010/C 346/23
   Jezik postopka: madžarščina
   
      Predložitveno sodišče
   
   Szombathelyi Városi Bíróság
   
      Stranki v postopku v glavni stvari
   
   Emil Eredics, Mária Vassné Sápi
   
      Predmet
   
   Predlog za sprejetje predhodne odločbe – Szombathelyi Városi Bíróság – Razlaga členov 1(a) in 10 Okvirnega sklepa Sveta 2001/220/PNZ z dne 15. marca 2001 o položaju žrtev v kazenskem postopku – Kazenski postopek, v katerem je žrtev pravna oseba in za katerega nacionalno pravo izključuje uporabo poravnavanja – Pojem „žrtev“ iz Okvirnega sklepa – Vključitev oseb, ki niso fizične osebe, glede določb o poravnavanju v kazenskem postopku? – Pogoji uporabe poravnavanja v kazenskem postopku
   
      Izrek
   
   
               1.
            
            
               Člena 1(a) in 10 Okvirnega sklepa Sveta 2001/220/PNZ z dne 15. marca 2001 o položaju žrtev v kazenskem postopku je treba razlagati tako, da pojem „žrtev“ ne obsega pravnih oseb v okviru pospeševanja poravnavanja v kazenskih zadevah, določenega v členu 10(1).
            
         
               2.
            
            
               Člen 10 Okvirnega sklepa 2001/220 je treba razlagati tako, da ne zavezuje držav članic, da dopustijo postopek poravnavanja za vsa kazniva dejanja, katerih znaki kaznivega dejanja, določeni v nacionalni zakonodaji, v bistvu ustrezajo znakom tistih dejanj, za katera je poravnavanje izrecno predvideno s to zakonodajo.
            
         
      (1)  UL C 205, 29.8.2009.